CELEX: 32021D1897
Language: et
Date: 2021-06-28 00:00:00
Title: Nõukogu otsus (EL) 2021/1897, 28. juuni 2021, ühelt poolt Euroopa Liidu ja selle liikmesriikide ning teiselt poolt Ukraina vahelise ühise lennunduspiirkonna lepingu Euroopa Liidu nimel allkirjastamise ja selle ajutise kohaldamise kohta

3.11.2021   
               
               
                  ET
               
               
                  Euroopa Liidu Teataja
               
               
                  L 387/1
               
            
         NÕUKOGU OTSUS (EL) 2021/1897,
         28. juuni 2021,
         ühelt poolt Euroopa Liidu ja selle liikmesriikide ning teiselt poolt Ukraina vahelise ühise lennunduspiirkonna lepingu Euroopa Liidu nimel allkirjastamise ja selle ajutise kohaldamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõigetega 5 ja 7,
         võttes arvesse Euroopa Komisjoni ettepanekut,
         ning arvestades järgmist:
         
                     (1)
                  
                  
                     Nõukogu andis 12. detsembril 2006 komisjonile loa alustada Ukrainaga läbirääkimisi ühise lennunduspiirkonna lepingu üle. Läbirääkimiste tulemusena parafeeriti ühelt poolt Euroopa Liidu ja selle liikmesriikide ning teiselt poolt Ukraina vaheline ühise lennunduspiirkonna leping (edaspidi „leping“) 28. novembril 2013.
                  
               
                     (2)
                  
                  
                     Lepingu allkirjastamine liidu nimel ja selle ajutine kohaldamine ei mõjuta pädevuse jaotust liidu ja selle liikmesriikide vahel. Käesolevat otsust ei tohiks tõlgendada nii, nagu kasutaks liit võimalust teostada oma välispädevust lepinguga hõlmatud valdkondades, mis kuuluvad jagatud pädevusse, mille puhul ei ole liit veel vastavat pädevust liidu sees teostanud.
                  
               
                     (3)
                  
                  
                     Selleks et tagada võimalikult kiiresti juurdepääs lepingust tulenevatele eelistele, tuleks leping allkirjastada ja seda tuleks kohaldada ajutiselt kuni selle jõustumiseks vajalike menetluste lõpuleviimiseni.
                  
               
                     (4)
                  
                  
                     On asjakohane kehtestada menetlus, mida tuleb järgida seoses seisukohaga, mis võetakse liidu nimel lepingu artikli 15 lõike 3 punkti a kohaste ühiskomitee otsuste suhtes, mis käsitlevad liidu õigusaktide lisamist lepingu I lisasse,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühelt poolt Euroopa Liidu ja selle liikmesriikide ning teiselt poolt Ukraina vahelise ühise lennunduspiirkonna lepingu liidu nimel allkirjastamiseks antakse luba, eeldusel et leping sõlmitakse (1).
         
         
            Artikkel 2
            Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
         
         
            Artikkel 3
            Lepingut kohaldatakse ajutiselt kooskõlas selle artikli 38 lõikega 3 kuni lepingu jõustumiseks vajalike menetluste lõpuleviimiseni.
         
         
            Artikkel 4
            Pärast seda, kui piisavalt aegsasti on konsulteeritud nõukoguga või selle ettevalmistavate organitega, kui nõukogu nii otsustab, on komisjonil õigus võtta vastu seisukoht, mis võetakse liidu nimel seoses lepingu artikli 15 lõike 3 punkti a kohaste ühiskomitee otsustega, mis käsitlevad lepingu I lisa läbivaatamist, niivõrd kui see puudutab liidu õigusaktide lisamist nimetatud lisasse, võttes arvesse vajalikke tehnilisi kohandusi.
         
         
            Artikkel 5
            Käesolev otsus jõustub selle vastuvõtmise päeval.
         
         
            Luxembourg, 28. juuni 2021
            
               
                  Nõukogu nimel
               
               
                  eesistuja
               
               M. do C. ANTUNES
            
         
         
            (1)  Vt käesoleva Euroopa Liidu Teataja lk 3.